joelniklaus/EU_Wikipedias huggingface dataset:
Bošácka dolina

Bošácka dolina je dolina v západnej časti Bielych Karpát a následne pokračuje v Považskom podolí.

Dolina je deliacou líniou medzi geomorfologickými podcelkami Javorinská hornatina na západe a Lopenícka hornatina na východe. Dolinou preteká potok Bošáčka. Dolina pokračuje aj v Česku, kde v nej leží obec Březová. Dolina prebieha od českej hranice v smere SZ – JV.

Asi  za Novým Mestom nad Váhom smerom  na severovýchod po ceste I. triedy číslo 61 do Trenčína sa nachádza obec Trenčianske Bohuslavice. Tie sú vstupnou bránou do Bošáckej doliny. Dolina je dlhá približne  a z oboch strán ju lemujú kopce Bielych Karpát. V Bošáckej doline ležia obce: Trenčianske Bohuslavice, Haluzice, Bošáca, Zemianske Podhradie, Nová Bošáca a viaceré kopanice. Do Trenčianskej kotliny ústi pri Trenčianskych Bohuslaviciach v priestore medzi Hájnicou a Tureckým vrchom.

Historické pamiatky v doline 

 Trenčianske Bohuslavice: Baroková kaplnka (1763)
 Haluzice: Opevnený kostol (1. pís. zmienka 1299)
 Bošáca: Barokový kostol (1733)
 Zemianske Podhradie: Empírový evanjelický kostol (1801) a renesančný kaštieľ

Turistika 

Bošácka dolina je ideálnym miestom na cykloturistiku alebo pešiu turistiku.
 Veľký Lopeník – modrá značka z Novej Bošáce cez Grúň až na vrch Veľký Lopeník. Na vrchu je novopostavená rozhľadňa.
 Mikulčin Vrch – z Veľkého Lopeníka do Lopeníckeho sedla a odtiaľ na Mikulčin vrch

Externé odkazy 
 Z histórie osídlenia v Bošáckej doline - Historická revue
 Rozhľadňa na Veľkom Lopeníku
 Mikulčin Vrch

Doliny v Bielych Karpatoch
Medzinárodné združenie pre rozvoj nádychového potápania

Medzinárodné združenie pre rozvoj nádychového potápania (, AIDA) je svetová federácia športových zväzov nádychového potápania.

AIDA bola založená v roku 1992. Vykonáva registráciu oficiálnych rekordov, rozhodcov, organizuje súťaže a stanovuje štandardy pri výcviku nádychového potápania.

Externé odkazy 
 AIDA (en)

Potápanie
Medzinárodné športové organizácie
Organizácie založené v 1992
Artézska voda

Artézska voda  je podzemná voda s napätou hladinou, ktorej voľná hladina leží vyššie než zemský povrch. Z prameňa voda samovoľne vyviera bez nutnosti čerpania vplyvom pôsobenia litostatického tlaku, miesto vyvierania sa nazýva artézska studňa. Artézska voda vzniká v priepustnej vrstve najčastejšie medzi dvoma synklinálnymi vrstvami, ktoré sú pre vodu nepriepustné (odborne izolátory), pri ich prerazení pod hladinou podzemnej vody, dochádza k samovoľnému úniku vody pod tlakom. Vyvieranie artézskej vody môže mať za následok natoľko veľký pokles tlaku vody, že dôjde k zániku artézskeho výveru vody. Veľké množstvo takýchto prameňov sa nachádza v Austrálii.

Názov pochádza z francúzskej oblasti Artois, kde v 12. storočí kartuziánski mnísi vybudovali veľké množstvo takýchto studní. Najstaršie záznamy o artézskych studniach pochádzajú zo Sýrie a Egypta.

Na Slovensku môžeme artézske pramene nájsť napríklad v Lučenci.

Referencie

Iné projekty

Zdroj 

Voda
Hydrológia
Hydrogeológia
Jednota slovenskej mládeže

Jednota slovenskej mládeže je nacionalistické a pravicové občianske združenie, pôsobiace na Slovensku od roku 2002.

Dejiny 
Organizácia vznikla ako ideový nástupca štúrovskej „Jednoty mládeže slovenskej“. Hlavným vedúcim sa stal jeden z najbližších spolupracovníkov Stanislava Pánisa Slavomír Jančok. 

JSM v roku 2002 organizovala tábory pre slovenskú mládež z Maďarska, s podporou Karpatskej nadácie. V rokoch 2003 - 2005 bola organizátorom „Dní panovníka Rastislava“. V roku 2004 organizácia obnovila nacionalistický časopis Nástup, ktorý sa stal propagačným nástrojom „pánisovského“ národno-kresťanského realizmu. V roku 2005 začala organizácia napriek členstvu v Konfederácii národných síl Jána Slotu spoluprácu so Slovenskou pospolitosťou a Novým Slobodným Slovenskom. V januári 2006 po nezhodách so Stanislavom Pánisom opustil Jančok SNJ, a krátko nato boli z funkcií OZ odstránení ľudia blízki Pánisovi.

Slavomír Jančok situáciu využil nielen na odstavenie Pánisa, ale aj na získanie „Kanadskej slovenskej ligy na Slovensku“ a „Spoločnosti priateľov Zahraničnej Matice slovenskej v Toronte“, čím získal kontrolu nad rodným domom prezidenta Jozefa Tisa. Pre jednotu slovenskej mládeže sa stáva typickou vzájomná previazanosť finančných aktivít a ideológie, kde sa okrem nacionalizmu a na Slovensku prekvapivého monarchizmu vyskytuje aj ekologický radikalizmus a fanatická „mariánska duchovnosť“. JSM je členom Európskeho národného frontu (Zondlak 2006) a má silné osobné i politické väzby na časť slovenskej menšiny v Maďarsku.

JSM v roku 2007 posilnila svoju spoluprácu s kanadskými Slovákmi, v roku 2006 vytvorila vlastný „Stály rozhodcovský súd“ a obnovuje ako svoje centrum Tisov rodný dom. Časopis „Nástup“ sa ideologicky vyhraňuje: oficiálne sa posilňuje demokratické zmýšľanie v JSM, vytvára sa rubrika „Eko-impulz“ a objavujú sa články o národno-kresťanskom realizme, ktoré otvorene kritizujú Pánisa a obviňujú ho z nedostatočných filozofických základov a formalizmu.

Súčasnosť 
Jednota slovenskej mládeže so svojím „kontrarevolučným myslením“ predstavuje v slovenskej extrémnej pravici výnimku. V rámci konfederácie Intermarium pripravila vyhlásenie proti bieloruskému režimu, aktívne obhajuje a propaguje alternatívne hospodárstvo a ekológiu, vytvára intelektuálne pôsobiacu zmes volaní po priamej demokracii, obnove malých spoločenstiev, alternatívnej ekonomike, a ochrane životného prostredia ale všetko s fundamentálnym kresťanským, a takmer otvorene katolíckym a nacionalisticko-monarchistickým základom.

Externé odkazy
 Oficiálne stránky JSM

Občianske združenia na Slovensku
Slovenský nacionalizmus
Vänern

Vänern je jazero, ktoré sa nachádza na juhozápade Švédska. Je to najväčšie švédske jazero a tretie najväčšie jazero v Európe. Má rozlohu , je  dlhé a približne  široké. Na jazere sa nachádza množstvo ostrovov (najväčší je ostrov Torsö).

Externé odkazy 
 www.vanern.se/

Jazerá vo Švédsku
Šemšiansky potok

Šemšiansky potok je potok v západnom Above, na území okresu Košice-okolie. Je to ľavostranný prítok Čečejovského potoka, meria 9,3 km a je tokom VII. rádu.

Prameň 
Pramení v juhovýchodnej časti Volovských vrchov na juhojuhovýchodnom svahu Bielej skaly (597,3 m n. m.) v lokalite Panský les, v nadmorskej výške približne 460 m n. m.

Smer toku 
Od prameňa tečie sprvu juhozápadným smerom, následne vteká do vodnej nádrže Šemša a pokračuje severojužným smerom. Pod obcou Šemša tečie prechodne juhojuhovýchodným smerom, po sútoku s Vydumancom sa stáča juhozápadným smerom. Na dolnom toku, medzi sútokom so Slaným potokom a ústím, tečie juhojuhozápadným smerom.

Geomorfologické celky 
Volovské vrchy, podcelok Holička
Košická kotlina, podcelok Medzevská pahorkatina

Prítoky 
pravostranné: prítok spod Sedla pod Bielou skalou (535 m n. m.), krátky prítok prameniaci Z od kostola v Šemši, Slaný potok
ľavostranné: prítok z lokality Chrasť, Vydumanec

Ústie 
Do Čečejovského potoka sa vlieva juhojuhovýchodne od obce Paňovce v nadmorskej výške cca 225 m n. m.

Obce 
Šemša
Paňovce (juhovýchodná časť katastrálneho územia, netečie intravilánom)

Potoky na Slovensku
Povodie Bodvy
Vodné toky v okrese Košice-okolie
Zlatín

Zlatín je potok na východnom Slovensku, na rozhraní historických regiónov Abov a Turňa, na území Košice-okolie. Je to ľavostranný prítok Čečejovského potoka, má dĺžku 7,4 km a je tokom VII. rádu.

Pramení na juhovýchodnom okraji Volovských vrchov, v podcelku Holička na juhozápadnom úbočí Podkovy (569,4 m n. m.) v lokalite Pod kúpeľom, v nadmorskej výške približne 400 m n. m. Od prameňa tečie najprv na krátkom úseku na juhojuhovýchod, potom na východojuhovýchod, sprava priberá jeden a zľava dva krátke prítoky prameniace v lokalite Pod kúpeľom, ďalej zľava prítok z lokality Podkova a následne sa stáča severojužným smerom, pričom vteká do Košickej kotliny, do podcelku Medzevská pahorkatina. Potom priberá ľavostranný prítok zo západného okraja Nováčanského lesa, z tej istej strany vzápätí prítok z juhovýchodného svahu Podkovy, pričom prechodne tečie juhojuhovýchodným smerom. Zľava ďalej priberá prítok z lokality Kratkaníky, podteká cestu II. triedy č. 548 a na krátkom úseku tečie znovu severojužným smerom. Z ľavej strany následne priberá Kobylský potok, stáča sa juhovýchodným smerom a zľava priberá svoj najvýznamnejší prítok, Nováčanský potok. Potom už pokračuje smerom na juh, vytvára oblúk prehnutý na východ a severoseverozápadne od obce Paňovce ústi v nadmorskej výške 241,0 m n. m. do Čečejovského potoka.

Potoky na Slovensku
Povodie Bodvy
Vodné toky v okrese Košice-okolie
Olšava (prítok Bodvy)

Olšava je potok na území historického regiónu Turňa, v západnej časti okresu Košice-okolie. Je to ľavostranný prítok Bodvy, meria 9 km a je tokom V. rádu.

Prameň 
Pramení vo Volovských vrchoch, v podcelku Kojšovská hoľa, pramení na VJV svahu Hrbu (947,4 m n. m.) v nadmorskej výške približne 860 m n. m.

Opis toku 
V pramennej oblasti tečie severojužným smerom, tečie lokalitou Pod Rumankou a zľava priberá prítok zo SSZ svahu Harklova (783,5 m n. m.). Následne sa koryto esovito ohýba, tečie cez Petrovu dolinu a z ľavej strany priberá prítok z lokality Kobylia hora. Potom tečie východne od obce Poproč, v ústí Petrovej doliny sa koryto rozvetvuje, opäť zľava priberá prítok z Vlčej doliny a vteká do Košickej kotliny, do podcelku Medzevská pahorkatina. Vzápätí preteká popri opustenej Rúfus bani na pravom brehu, zľava priberá prítok z lokality Volovač a opäť sa vetví na dve ramená. Ďalej mení smer toku prechodne na západojuhozápad, preteká intravilánom obce Jasov, kde priberá svoj najvýznamnejší prítok, Zadný potok, z pravej strany. Odtiaľ pokračuje na krátkom úseku severojužným smerom, potom sa stáča na juhojuhovýchod a podteká cestu II. triedy č. 548. V priestore južne od jasovského kostola sa potok napokon ohýba na juhojuhozápad, podteká ešte cestu II. triedy č. 550 a južne od centra Jasova, priamo pod bralom (350,1 m n. m.) so zvyškami Jasovského hradu, ústi v nadmorskej výške cca 255 m n. m. do Bodvy.

Potoky na Slovensku
Povodie Bodvy
Vodné toky vo Volovských vrchoch
Vodné toky v Košickej kotline
Vodné toky v okrese Košice-okolie
Canterbury

Canterbury je mesto v južnom Kente na juhovýchode Anglicka. 

Bolo postavené na križovatke troch obchodných ciest v stredoveku. Mesto je známe svojou históriou s prvkami stredovekej architektúry, napríklad mestská katedrála alebo historické jadro. Je sídlom canterburského arcibiskupa, hlavy anglikánskej cirkvi.

Obyvateľstvo

Osobnosti mesta 
 Augustín z Canterbury (* okolo 540 - † 604), taliansky mních, misionár a svätec 
 Lanfrank z Pavie (* cca 1010 – † 1089), taliansky teológ a arcibiskup z Canterbury 
 Anselm z Canterbury (* 1033 – † 1109), taliansky filozof, teológ, svätec a canterburský arcibiskup
 Tomáš Becket (* 1118 - † 1170), lord kancelár, arcibiskup z Canterbury a svätec
 Christopher Marlowe (* 1564 – † 1593), básnik, Shakespeareov predchodca
 Joseph Conrad (* 1857 – † 1924), anglický spisovateľ poľského pôvodu 
 Ian Fleming (* 1908 – † 1964), námorný dôstojník, novinár, bankový úradník, pobočník šéfa tajnej služby v britskom námorníctve a spisovateľ, tvorca Jamesa Bonda
 Cyril Northcote Parkinson (* 1909 – † 1993), historik a spisovateľ
 Trevor Pinnock (* 1946), dirigent a cembalista
 Orlando Bloom (* 1977), herec

Partnerské mestá 
  Certaldo, Taliansko, 1997
  Mölndal, Švédsko, 1997
  Ostrihom, Maďarsko
  Reims, Francúzsko
  Saint-Omer, Francúzsko, 1995
  Tournai, Belgicko, 1998
  Vladimír, Rusko, 1997
  Wimereux, Francúzsko, 1995

Iné projekty

Externé odkazy 
 Oficiálna stránka
 Turistické centrum pre Canterbury
 Canterburská katedrála
 Fotografie historických budov

Mestá v Anglicku
Univerzitné mestá v Anglicku
Čerešňa pílkatá

Čerešňa pílkatá (iné názvy: višňa pílkatá, sakura ozdobná; lat. Cerasus serrulata alebo Prunus serrulata) je strom z čeľade ružovité (Rosaceae), zaraďovaný do rodu slivka (Prunus) alebo do rodu čerešňa (Cerasus).

Sakura 
Kvety čerešne pílkatej sa pod menom sakura (jap. 桜 alebo 櫻)  považujú v japonsku za symbol krásy a príchodu jari. Dorastá do výšky 4 metrov. Na jar keď kvitne má ružové kvety ktoré po pár týždňoch odkvitnú a potom sú len zelené kvety ktoré na jeseň odkvitnú.

Iné projekty

Externé odkazy 
 Garten.cz
 Botany.cz 
 Biolib.cz 
 ces.ncsu.edu 

Listnaté stromy
Okrasné stromy
Ružovité
Rastliny s ružovými kvetmi
Zadný potok (prítok Olšavy)

Zadný potok je potok v regióne Turňa, v západnej časti okresu Košice-okolie. Je to pravostranný prítok Olšavy, meria 4,7 km a je tokom VI. rádu.

Prameň 
Pramení vo Volovských vrchoch, v podcelku Kojšovská hoľa, na juhojuhozápadnom úbočí Lazov (771,6 m n. m.) v lokalite Rinolta, v nadmorskej výške približne 530 m n. m.

Opis toku 
Od prameňa tečie sprvu juhojuhozápadným smerom katastrálnym územím obce Poproč, následne vteká do Košickej kotliny, do podcelku Medzevská pahorkatina, kde sa v lokalite Brezinky stáča juhojuhovýchodným smerom. Ďalej preteká územím západne od Poproče, neďaleko miestneho poľnohospodárskeho družstva priberá ľavostranný prítok (2,6 km) z južného svahu Lazov, potom sa na dvoch krátkych úsekoch rozvetvuje na dve ramená a opäť zľava priberá prítok (2,3 km) z lokality Rúbanisko (miestne nazývaný Hankov jarok), ktorý severojužným smerom tečie intravilánom Poproče. Na dolnom toku už tečie katastrálnym územím obce Jasov, stáča sa na juh a na severnom okraji intravilánu tejto obce ústi v nadmorskej výške cca 268 m n. m. do Olšavy.

Iné názvy 
Zadný potočok
Lanz

Potoky na Slovensku
Povodie Bodvy
Vodné toky vo Volovských vrchoch
Vodné toky v Košickej kotline
Vodné toky v okrese Košice-okolie
Zadný potok (prítok Turne)

Zadný potok je potok v západnej časti regiónu Turňa, na území okresu Rožňava. Je to ľavostranný prítok Turne, meria 2,1 km a je tokom VI. rádu.

Tečie v Slovenskom krase, kde pramení v podcelku Silická planina, vyteká z vyvieračky Zadný prameň na východnom svahu Fabiánky (632,6 m n. m.) v nadmorskej výške približne 515 m n. m. Najprv tečie juhojuhovýchodným smerom, potom prechodne smerom na juh a obteká Malú Melu (608,0 m n. m.) na pravom brehu. Následne sa stáča na juhozápad, podteká cestu III. triedy Silica - Silická Jablonica, znovu tečie severojužným smerom a sprava priberá prítok z juhozápadného svahu Malej Mely. Napokon sa oblúkom stáča na juhovýchod a na katastrálnom území obce Silica, východojuhovýchodne od nej, ústi v nadmorskej výške cca 307 m n. m. do Turne. Je to prvý prítok Turne.

Potoky na Slovensku
Povodie Bodvy
Vodné toky v okrese Rožňava
Štósky potok

Štósky potok je potok v západnej časti regiónu Turňa, v najzápadnejšej časti okresu Košice-okolie. Je to ľavostranný prítok Bodvy, meria 6,1 km a je tokom V. rádu.

Prameň 
Tečie vo Volovských vrchoch, pramení v podcelku Pipitka na severoseverozápadnom svahu Tupého vrchu (1 040,5 m n. m.) v nadmorskej výške približne 940 m n. m.

Opis toku 
Od prameňa tečie sprvu smerom na sever, zľava priberá krátky prítok zo severozápadného úbočia Tupého vrchu, stáča sa na severoseverovýchod a preteká dolinou Peklisko. Následne priberá ľavostranné prítoky najprv prameniaci juhovýchodne od kóty 993,2 m, potom potok z Medvedej doliny. Ďalej sa stáča, prechodne tečie východným smerom, opäť zľava priberá prameniaci juhovýchodne od Štóskeho sedla (798 m n. m.), potom sa stáča na juhovýchod a preteká intravilánom obce Štós. V obci najprv priberá zľava prítok prameniaci východne od Štóskeho sedla, potom sprava prítok z východného svahu Tupého vrchu, z tej istej strany aj prítok zo západného svahu Drieňovca (641,9 m n. m.) a koryto potoka sa stáča východným smerom. Z ľavej strany ďalej priberá Kúpeľný potok a tečie súbežne s cestou II. triedy č. 548 na ľavom brehu. Pod obcou ešte priberá ľavostranný prítok spod kúpeľov Štós a k ústiu pokračuje východojuhovýchodným smerom. Napokon podteká spomenutú cestu a VJV od Štósa ústi v nadmorskej výške cca 381 m n. m. do Bodvy. Na dolnom toku vytvára potok hranicu medzi geomorfologickými podcelkami Pipitka na pravom a Kojšovská hoľa na ľavom brehu

Potoky na Slovensku
Povodie Bodvy
Vodné toky vo Volovských vrchoch
Vodné toky v okrese Košice-okolie
Missourský kompromis

Missourský kompromis bola dohoda prijatá 3. marca 1820 Kongresom USA.
Jeho cieľom bolo zachovať politickú rovnováhu medzi južnými otrokárskymi štátmi a severnými protiotrokárskymi štátmi.

Príčiny 
 Kúpa Louisiany (1803) s rozvinutým otrokárskym systémom.
 Žiadosť Missouri o prijatie do zväzku USA ako ďalšieho otrokárského štátu podnietilo v roku 1818 ostrý konflikt v politickom živote USA.

Rokovania 
Po dlhých rokovaniach dospel Kongres ku kompromisu. Boli prijate dva štáty - jeden otrokársky (Missouri) a jeden neotrokársky (Maine). Územie Louisiany bolo rozdelené na južnú oblasť, kde bolo otrokárstvo povolené a na severnú časť, kde bolo otrokárstvo zakázané.

Následky 
Kompromis narazil na odpor plantážnikov v otrokárskych štátoch. Bol zrušený v roku 1854 zákonom o Kansase a Nebraske.

Dejiny USA
Heckler & Koch P30

Heckler & Koch P30, tiež aj HK P30 je vylepšenou verziou úspešnej Heckler & Koch P2000. Výrobca ju uvádza na trh ako ideálnu policajnú pištoľ, vhodnú aj pre sebaobranu.

HK P30 používa klasický Browningov typ uzamykania záveru. Rám pištole je vyrobený z polyméru. Pištoľ je vhodná pre ľaváka i praváka.

Varianty 

 P30 (základná verzia) – špeciálna bezpečnostná spúšť, bicie kladivko zostáva napnuté, vypína sa centrálne umiestnenou vypínacou pákou
 P30 V1 – ako zákl. verzia, bez vypínacej páky. Odpor spúšte je 20N
 P30 V2 – ako V1, odpor spúšte je 32,5N
 P30 V3 – SA/DA spúšť
 P30 V4 – ako V1, odpor spúšte je 27,5N
 P30 V5 – DAO, odpor spúšte je 36N
 P30 V6 – ako V5, odpor spúšte je 39N

Externé odkazy 
 Špecifikácia HK P30 
 Stránky výrobcu 

Pištole
Štvrtá poľská republika

Štvrtá poľská republika, po poľsky IV Rzeczpospolita či IV RP, je politický a mediálny slogan niektorých súčasných poľských pravicových strán. Skončila porážkou PiS 21. októbra 2007.

Koncepciu IV. RP sformuloval filozof Rafał Matyja v magazíne "Nowe Państwo" roku 1997, na základe vzoru francúzskej V. republiky. Vo voľbách roku 2005 to bolo heslo používané stranou Prawo i Sprawiedliwość. Súčasná vláda kritizuje Poľsko 90. rokov ako postkomunistické, kedy "Témou liberálnych médií sa stala hrozba „teokracie“, alebo povedané jazykom bulvárnej tlače „vlády čiernych“. Poľská spoločnosť musela pochopiť, že pluralizmus a kresťanské hodnoty sa navzájom vylučujú a akékoľvek pokusy ovplyvniť verejnú diskusiu nábožensky motivovanými argumentmi predstavujú pre demokraciu smrteľné nebezpečenstvo. Rovnaký osud postihol aj otázku národnú. Slová ako „vlastenectvo“ alebo „kolektívna pamäť“ boli označené za prinajlepšom nemódne a nezapadajúce do modernej európskej spoločnosti a v horšom prípade ako priamo nebezpečné. Prežívanie kultu národných mučeníkov, teda ako som opísal vyššie, základná zložka kolektívnej poľskej skúsenosti bola pohŕdavo označovaná za „národnú nekrofíliu“."

Marek Jurek prehlásil: „Štvrtá republika má slúžiť práve náprave tohto stavu – jej zmyslom je vybudovať štát silný, spravodlivý a kompletný.“

Kritika 
Pokrokové noviny charakterujú súčasnych vládcov Poľska ako „nacionalistov s mentalitou stredovekých mníchov“.

Kritikmi konceptu "IV Rzeczypospolitej" sú postkomunistické, ľavicové, centristické, liberálne a niekedy i pravicové prostredia. Vo svojich vyjadreniach hovoria o narušení zásad demokracie a svetskosti vlády, o xenofóbii, homofóbii, policajnej vláde a boľševických metódach. Takúto mienku vyjadrujú okrem iných Przegląd a Gazeta Wyborcza.

Referencie

Externé odkazy
 Poľský konzervativizmus roku 2005
 Maciej Ruczaj: Polsko: Promarněná šance konzervatismu

Politika v Poľsku
Black Sabbath (album)

Black Sabbath je debutový album skupiny Black Sabbath, ktorý sa vyznačuje hlavne temnými textami a neobvyklými pasážami ako je napríklad nahrávka dažďa. Titulný singel je „Black Sabbath“.

Album sa nahrával 3 dni a bol vydaný piatok 13. februára 1970.

Tento album bol odsúdený mnohými náboženskými skupinami ako satanistický a to hlavne kvôli skladbe „Black Sabbath“, ktorá vznikla na základe jedného sna Geezera Butlera. Skupina to komentovala tak, že pieseň je o človekovi, ktorý prepadol satanizmu a vykresľuje, aký je satanizmus zlý.

Album sa umiestnil na 13. mieste v rebríčku IGN Music´s Top 25 Metal Albums.

Pieseň Behind of The Wall of Sleep je údajne inšpirovaná románom H. P. Lovecrafta Beyond the Wall of Sleep, aj keď to kapela nikdy nepotvrdila. Mnohí fanúšikovia tvrdia, že na koncertoch Ozzy mnohokrát spieval namiesto Behind, Beyond.

Na skorších verziách albumu bol Ozzy uvedený ako Ossie Osborne.

Zoznam skladieb 
 „Black Sabbath“ - 6:16
 „The Wizard“ - 04:18
 „Behind the Wall of Sleep“
 „N.I.B.“ - 6:07
 „Evil Woman (Don't Play Your Game With Me)“ - 3:25(U.K.)/„Wicked World“ - 4:46(U.S.)
 „Sleeping Village“
 „The Warning“

Zostava 
Ozzy Osbourne - spev
Tony Iommi - sólová gitara
Geezer Butler - basgitara
Bill Ward - bicie

Externé odkazy 
 Black Sabbath

Debutové albumy
Hudobné albumy z 1970
Albumy Black Sabbath
Jadrová sila

Jadrová sila môže byť:
v širšom zmysle: súhrnné označenie pre (zvyškovú) silnú interakciu a slabú interakciu, pozri silná interakcia hmotných objektov a slabá interakcia hmotných objektov
v užšom zmysle : len (zvyšková) silná interakcia (výraz jadrová sila sa totiž historicky používal na označenie interakcie medzi nukleónmi v atómovom jadre), pozri pod silná interakcia hmotných objektov
Bozón W a Z

Bozóny W a Z sú elementárne častice, ktoré sprostredkúvajú slabú interakciu. Boli objavené v CERNe v roku 1983 a považujú sa za hlavný úspech teórie štandardného modelu fyziky častíc.

Častica W je pomenovaná po slove "weak", čo znamená "slabý" a označuje slabú interakciu. Z častica má názov z dôvodu, že sa predpokladalo, že to bude posledná častica, ktorú je potrebné objaviť. Iné vysvetlenie je také, že názov je odvodený z toho, že má nulový elektrický náboj (Z ako "zero", po slovensky "nula").

Elementárne častice
Rowena Morrillová

Rowena Morrillová (* 14. september 1944, Mississippi, USA – 11. február 2021) bola americká ilustrátorka sci-fi a fantasy.

V roku 1971 získala bakalársky titul na University of Delaware.

Počas jej kariéry sa jej maľby objavili na stovkách obaloch kníh, na kalendároch, hracích kartách a časopisoch, ako je Playboy. Známe sú jej portréty Isaaca Asimova.

Jej dielo bolo vydané v knihách The Fanastic Art of Rowena, Imagine (vo Francúzsku), Imagination (v Nemecku) a The Art of Rowena. 

V roku 1975 sa usadila v New Yorku, kde začala tvoriť fantasy obrazy. Žila v severnej časti štátu New York.

Zomrela 11. feburára 2021 ako 76 ročná po „rokoch zhoršeného zdravia“.

Referencie

Externé odkazy
 Oficiálna stránka 
 Životopis  

Ilustrátori USA
Maliari USA
Absolventi University of Delaware
Osobnosti z Mississippi
Fúzie a akvizície

Fúzie a akvizície alebo zlúčenia, splynutia a akvizície alebo splynutia a zlúčenia (, skrátene M&A) je súhrnné (nie presne vymedzené) označenie transakcií súvisiacich s cieleným nadobúdaním a zlučovaním pôvodne samostatných podnikov, ako aj názov príslušného odboru a aspektu podnikových financií, manažmentu a podnikovej stratégie.

Najhlavnejšími dôvodmi pre fúziu a akvizíciu je reštrukturalizácia subjektov, zlepšenie platobnej bilancie, získanie väčšieho podielu na trhu a podobne. Podrobnosti pozri pod fúzia a akvizícia (oba pojmy sú nejednoznačne vymedzené, práve preto sa analyzujú spolu pod názvom "mergers and acquisitions").

Externé odkazy 
 
 

Podniková ekonomika
Porča

Porča je potok v regióne Turňa, v západnej časti okresu Košice-okolie. Je to ľavostranný prítok Bodvy, meria 4,5 km a je tokom V. rádu.

Prameň 
Pramení vo Volovských vrchoch, v podcelku Kojšovská hoľa, na východnom svahu Štóskeho vrchu (865,0 m n. m.) v nadmorskej výške približne 770 m n. m.

Opis toku 
Na hornom toku tečie juhojuhovýchodným smerom dolinou Predné Porče, dvojnásobne sa esovito ohýba a stáča sa na východ. Následne priberá ľavostranný prítok (2,1 km) prameniaci na JJZ svahu Lastovičieho vrchu (1 061,0 m n. m.) a pretekajúci dolinou Stredné Porče, potom tečie na krátkych úsekoch prechodne na juhovýchod, ďalej na východ a zľava priberá krátky prítok z lokality Porče. Na dolnom toku sa stáča juhojuhovýchodným smerom, z ľavej strany priberá významný prítok (3,7 km) prameniaci na východnom svahu Lastovičieho vrchu a pretekajúci dolinou Zadné Porče a VJV od obce Štós ústi v nadmorskej výške cca 362 m n. m. do Bodvy.

Potoky na Slovensku
Povodie Bodvy
Vodné toky vo Volovských vrchoch
Vodné toky v okrese Košice-okolie
Zlatná (prítok Bodvy)

Zlatná je potok v regióne Turňa, v západnej časti okresu Košice-okolie. Je to ľavostranný prítok Bodvy, má dĺžku 8,9 km a je tokom V. rádu. Preteká Zlatnou dolinou, kde sa koryto na viacerých miestach rozvetvuje a napája malé vodné nádrže.

Prameň 
Pramení vo Volovských vrchoch na juhojuhozápadnom svahu vrchu Kloptaň (1 153,3 m n. m.) v nadmorskej výške približne 1 055 m n. m.

Smer toku 
Od prameňa tečie sprvu severojužným smerom, následne sa stáča na juhojuhovýchod, pričom sa na hornom toku esovito ohýba. Po prijatí Humela na dolnom toku tečie na krátkom úseku na juh, následne pokračuje rozvetveným korytom k ústiu na juhojuhozápad.

Geomorfologické celky 
Volovské vrchy, podcelok Kojšovská hoľa
Košická kotlina, podcelok Medzevská pahorkatina

Prítoky 
pravostranné: prítok (546,3 m n. m.) z JJV svahu Zbojníckej skaly (1 147,4 m n. m.), prítok spod sedla Jedľovec (840 m n. m.), prítok z východného svahu Krásneho rohu (744,1 m n. m.)
ľavostranné: prítok z JJV úbočia Kloptaňa, Ovčinský potok, Humel

Ústie 
Pred ústím sa rozvetvuje na dve ramená, pričom pravé rameno ústi do Bodvy v nadmorskej výške cca 319 m n. m., kým ľavé rameno o cca 100 m nižšie v nadmorskej výške cca 318 m n. m. Obe ramená ústia na území mesta Medzev, severozápadne od centra.

Obce 
mesto Medzev

Potoky na Slovensku
Povodie Bodvy
Vodné toky vo Volovských vrchoch
Vodné toky v Košickej kotline
Vodné toky v okrese Košice-okolie
Sabbath Bloody Sabbath

Sabbath Bloody Sabbath je piaty štúdiový album skupiny Black Sabbath. Najznámejšie skladby sú „Sabbath Bloody Sabbath“, „Sabbra Cadabra“ a „A National Acrobat“.

Skupina dlho nevedela nájsť inšpiráciu na tento album. Až keď Tony Iommi vymyslel riff prvej skladby na albume sa jeho tvorba urýchlila.

Na tomto albume sa skupina ešte viac prikláňa ku kostolnému štýlu s organmi a syntetizátormi. Tiež sa zmenil štýl písania piesní.

Obal albumu vytvoril Drew Struzan.

Zoznam skladieb 
 „Sabbath Bloody Sabbath“ - 5:45
 „A National Acrobat“ - 6:15
 „Fluff“ - 4:12
 „Sabbra Cadabra“ - 5:59
 „Killing Yourself to Live“ - 5:42
 „Who Are You?“ - 4:10
 „Looking for Today“ – 5:03
 „Spiral Architect“ - 5:29

Zostava 
 Ozzy Osbourne – spev, syntetizátor
 Tony Iommi – elektrická gitara, klavír, syntetizátor, organ, flauta
 Geezer Butler – basová gitara, syntetizátor, melotrón
 Bill Ward – bicie, tympany

Hostia 
 Rick Wakeman – klávesy, syntetizátor, klavír v „Sabbra Cadabra“
 Will Malone – dirigent, aranžér

Externé odkazy 
 Sabbath Bloody Sabbath

Albumy Black Sabbath
Hudobné albumy z 1973
Piverský potok

Piverský potok je potok v regióne Turňa, v západnej časti okresu Košice-okolie. Je to ľavostranný prítok Bodvy, meria 4,5 km a je tokom V. rádu.

Prameň 
Pramení vo Volovských vrchoch, v podcelku Kojšovská hoľa, na južnom svahu Jedľovca (953,6 m n. m.) v nadmorskej výške približne 800 m n. m.

Opis toku 
Od prameňa tečie najprv juhojuhovýchodným smerom dolinou Veľký Piver, potom pokračuje dolinou Kamenné stráne, kde sa esovito ohýba a na krátkom úseku tečie na východ. Následne tečie prechodne na juhovýchod, zľava priberá prítok (2,2 km) z Objednanej doliny, preteká západným okrajom Košickej kotliny, jej podcelku Medzevská pahorkatina a napája dve malé vodné plochy. Napokon sa stáča severojužným smerom, podteká cestu II. triedy č. 548 a severozápadne od centra Medzeva ústi v nadmorskej výške cca 334 m n. m. do Bodvy.

Potoky na Slovensku
Povodie Bodvy
Vodné toky vo Volovských vrchoch
Vodné toky v Košickej kotline
Vodné toky v okrese Košice-okolie
Humel

Humel je potok v regióne Turňa, v západnej časti okresu Košice-okolie. Je to ľavostranný prítok Zlatnej, meria 6,8 km a je tokom VI. rádu. Potok preteká rovnomennou dolinou a často sa označuje aj ako Hummel.

Prameň 
Pramení vo Volovských vrchoch, v podcelku Kojšovská hoľa, na západnom svahu vrchu Tri studne (969,0 m n. m.) v nadmorskej výške približne 820 m n. m.

Opis toku 
Od prameňa tečie sprvu juhozápadným smerom, sprava priberá prítok (602,0 m n. m.) z VJV svahu Ovčínca (1 011,8 m n. m.), následne z tej istej strany aj prítok z lokality Brezovec na južných svahoch Ovčínca a prechodne tečie juhojuhozápadným smerom. Ďalej sa stáča severojužným smerom, tečie dolinou Humel, kde zľava priberá najprv prítok (2,1 km) prameniaci západne od kóty 828,3 m a potom prítok z JZ svahu Strážneho vrchu (774,0 m n. m.). Následne napája dve malé vodné nádrže, trikrát sa esovito ohýba a vteká do Košickej kotliny, do podcelku Medzevská pahorkatina. Tu sa stáča na juhojuhozápad, napája ďalšiu malú vodnú nádrž a SSZ od centra Medzeva sa v nadmorskej výške cca 339,5 m n. m. vlieva do Zlatnej.

Potoky na Slovensku
Povodie Bodvy
Vodné toky vo Volovských vrchoch
Vodné toky v Košickej kotline
Vodné toky v okrese Košice-okolie
Black Sabbath, Vol. 4

Black Sabbath Vol.4 je už z názvu vyplývajúc štvrtý štúdiový album skupiny Black Sabbath. Na tomto albume sú použité aj na metal nezvyčajné nástroje ako flauta, či klavír. Asi najznámejšia pieseň je „Changes“.

Album sa mal povodne volať Snowblind podla skladby popisujúcej používanie kokaínu.

Časopis Q album umiestnil na 60. mieste v rebríku 100 najlepších britských albumov všetkých čias.

Zoznam skladieb 
 „Wheels of Confusion/The Straightener“ – 7:57
 „Tomorrow's Dream“ – 3:06
 „Changes“ – 4:41
 „FX“ – 1:39
 „Supernaut“ – 4:40
 „Snowblind“ – 5:25
 „Cornucopia“ – 3:49
 „Laguna Sunrise" – 2:48
 „St. Vitus Dance“ – 2:24
 „Under the Sun/Every Day Comes and Goes“ – 5:49

Zostava 
 Ozzy Osbourne - spev
 Tony Iommi - sólová gitara
 Geezer Butler - basgitara
 Bill Ward - bicie

Externé odkazy 
 Black Sabbath, Vol. 4

Albumy Black Sabbath
Hudobné albumy z 1972
Ovčinský potok

Ovčinský potok je potok v regióne Turňa, v západnej časti okresu Košice-okolie. Je to ľavostranný prítok Zlatnej, meria 3,5 km a je tokom VI. rádu.

Prameň 
Tečie vo Volovských vrchoch, v podcelku Kojšovská hoľa, kde pramení na západojuhozápadnom svahu Ovčinca (1 011,8 m n. m.) v nadmorskej výške cca 895 m n. m.

Opis toku 
Od prameňa tečie spočiatku juhojuhozápadným smerom cez Malú Zlatnú dolinu a následne sa stáča severojužným smerom. Na dolnom toku sa ďalej stáča juhovýchodným smerom, zľava priberá prítok z lokality Košiar a mení smer toku, pričom k ústiu už pokračuje juhojuhozápadným smerom. V Zlatnej doline, SSZ od centra mesta Medzev, ústi v nadmorskej výške približne 416 m n. m. do Zlatnej.

Potoky na Slovensku
Povodie Bodvy
Vodné toky vo Volovských vrchoch
Vodné toky v okrese Košice-okolie
Sabotage (album)

Sabotage je šiestý stúdiový album skupiny Black Sabbath. Asi najznámejšie skladby sú „Hole in The Sky a „Symptom of The Universe“.

Na tomto albume skupina pokračuje s kostolným zvukom a do popredia sa ešte viac dostávajú klávesy a organ. Tieto nástroje využíva hlavne Tony Iommi. 

„Symptom of The Universe“ sa považuje vôbec za prvú pieseň s thrash metalovými znakmi.

Zoznam skladieb 
 „Hole in the Sky“ - 3:59
 „Don't Start (Too Late)“ - 0:49
 „Symptom of the Universe“ - 6:29
 „Megalomania“ - 9:46
 „The Thrill of It All“ - 5:56
 „Supertzar“ - 3:44
 „Am I Going Insane (Radio)“ – 4:16
 „The Writ“ - 8:45

Zostava 
 Ozzy Osbourne - spev
 Tony Iommi - sólová gitara
 Geezer Butler - basgitara
 Bill Ward - bicie

Externé odkazy 
 Sabotage

Albumy Black Sabbath
Hudobné albumy z 1975
Rakov potok

Rakov potok je potok v regióne Turňa, v západnej časti okresu Košice-okolie. Je to ľavostranný prítok Bodvy, má dĺžku 3 km a je tokom V. rádu.

Prameň 
Tečie v Košickej kotline, v podcelku Medzevská pahorkatina, kde pramení južne od lokality Červené ploty na východnom okraji intravilánu obce Vyšný Medzev, v nadmorskej výške približne 415 m n. m.

Opis toku 
Od prameňa tečie spočiatku juhovýchodným smerom v blízkosti areálu miestneho poľnohospodárskeho družstva na pravom brehu, ďalej preteká lokalitou Spodná tabľa, kde stojí na ľavom brehu potoka kaplnka. Následne preteká cez Rakovo údolie, stáča sa juhojuhozápadným smerom a preteká lokalitou Bukový les. Napokon podteká cestu II. triedy č. 548, stáča sa na juhovýchod a VJV od centra Medzeva (a severne od ústia doliny Šugov) sa v nadmorskej výške cca 294 m n. m. vlieva do Bodvy.

Potoky na Slovensku
Povodie Bodvy
Vodné toky v Košickej kotline
Vodné toky v okrese Košice-okolie
Borzov

Borzov je potok v regióne Turňa, v západnej časti okresu Košice-okolie. Je to ľavostranný prítok Bodvy, meria 7,9 km a je tokom V. rádu. Na hornom toku preteká Borzovou dolinou.

Prameň 
Pramení vo Volovských vrchoch, v podcelku Kojšovská hoľa, na východojuhovýchodnom svahu Troch studní (969,0 m n. m.) v lokalite Harakovská, v nadmorskej výške približne 850 m n. m.

Opis toku 
Od prameňa tečie spočiatku juhojuhozápadným smerom, na západnom úpätí Barata (857,8 m n. m.) sa vyrovnáva severojužným smerom a pokračuje cez Borzovu dolinu. Tu sprava priberá prítok spod Strážneho vrchu (774,0 m n. m.), na krátkom úseku tečie na juhovýchod a zľava priberá prítok zo severozápadného svahu Klina (718,1 m n. m.) a pretekajúci Benkovou dolinou. Následne sa Borzov opätovne stáča severojužným smerom, preteká osadou Baňa Lucia a zároveň vteká do Košickej kotliny, do podcelku Medzevská pahorkatina. Pod osadou tečie prechodne na juhovýchod, potom už na juhojuhovýchod, pričom tečie súbežne s prístupovou cestou do osady na ľavom a zrušenou železničnou traťou Počkaj - Baňa Lucia na pravom brehu. Napokon sa esovito stáča, postupne podteká zrušenú trať, cestu II. triedy č. 548 i železničnú trať Moldava nad Bodvou – Medzev a západne od osady Počkaj ústi v nadmorskej výške cca 281 m n. m. do Bodvy.

Potoky na Slovensku
Povodie Bodvy
Vodné toky vo Volovských vrchoch
Vodné toky v Košickej kotline
Vodné toky v okrese Košice-okolie
Zábava (prítok Bodvy)

Zábava je potok v regióne Turňa, v západnej časti okresu Košice-okolie. Je to ľavostranný prítok Bodvy, meria 8,6 km a je tokom V. rádu. Preteká rovnomennou dolinou.

Prameň 
Pramení vo Volovských vrchoch na juhojuhovýchodnom úbočí Bieleho kameňa (1 134,5 m n. m.) v lokalite Zábava, v nadmorskej výške približne 850 m n. m.

Smer toku 
Od prameňa tečie spočiatku severojužným smerom, následne vytvára oblúk ohnutý na východ a po prijatí Hájneho potoka koryto pokračuje na juh, pričom sa viacnásobne esovito ohýba. Ďalej už tečie viac-menej severojužným smerom.

Geomorfologické celky 
Volovské vrchy, podcelok Kojšovská hoľa
Košická kotlina, podcelok Medzevská pahorkatina

Prítoky 
pravostranné: prítok zo SV svahu Barata (857,8 m n. m.), prítok z VJV svahu Barata, prítok z lokality Borzov na JJV svahu Klina (718,1 m n. m.), prítok z oblasti Suchého vrchu
ľavostranné: prítok spod Rozsypanej skaly (798,7 m n. m.), Hájny potok, dva prítoky z JZ svahov Lazov (771,6 m n. m.)

Ústie 
Do Bodvy sa vlieva východne od osady Počkaj, medzi Jasovom a Medzevom, v nadmorskej výške cca 274 m n. m.

Obce 
Jasov (severozápadná časť katastrálneho územia, nepreteká intravilánom)

Potoky na Slovensku
Povodie Bodvy
Vodné toky vo Volovských vrchoch
Vodné toky v Košickej kotline
Vodné toky v okrese Košice-okolie
Koruna česko-slovenská

Koruna česko-slovenská (súdobé písanie do roku 1991 väčšinu času koruna československá; v období prvej republiky bola oficiálna skratka Kč, potom od roku 1945 Kčs) bola mena, ktorá platila v Česko-Slovensku od roku 1918. Koruna sa ďalej delila na 100 halierov. Spočiatku existovali aj halierové mince, no s postupujúcim rastom cenovej hladiny najdrobnejšie mince postupne mizli. K roku 1992 už najmenšou platnou mincou bol desaťhaliernik. Po rozdelení Česko-Slovenska v roku 1993 na Česko a Slovensko bola rozdelená aj mena na českú korunu a slovenskú korunu.

História 
Česko-slovenská koruna bola ustanovená zákonom č. 84 z 25. februára 1919. Na jeho základe boli medzi 3. až 19. marcom 1919 stiahnuté a okolkované rakúsko-uhorské bankovky, ktoré boli postupne až do júla 1920 vymieňané za nové česko-slovenské bankovky. Po druhej svetovej vojne bola 1. novembera 1945 prevedená menová reforma, ktorá riešila problém, že na území Česko-Slovenska kolovalo príliš mnoho platidiel okrem piatich mien (protektorátna, ríšskonemecká, slovenská, maďarská a poľská) i rôzne vojenské poukážky. Ďalšia menová reforma prišla k 1. júnu 1953. Nová česko-slovenská koruna bola vymieňaná v pomere 1:5 u súm do 1500 (starých) Kčs, vyššie sumy boli vymieňané v pomere 1:50. 1. januára 1993 došlo k rozdeleniu Českej a Slovenskej Federatívnej Republiky na dva samostatné štáty a k 8. februáru 1993 prebehla menová odluka, ktorou česko-slovenská koruna zanikla.

Bankovka v hodnote Tisíc korún československých z roku 1934 bola v roku 1937 ocenená na medzinárodnej výstave umenia a techniky v Paríži. Jej autorom je Max Švabinský a rytinu pripravil Karel Wolf.

Nominálne hodnoty mincí
ČSR (1918 - 1939) 2h., 5h., 10h., 20h., 25h., 50h., 1 koruna, 5 korún, 10 korún, 20 korún 
ČSR (1945 - 1953) 20h., 50h., 1 koruna, 2 koruny, 5 korún 
ČSR (1953 - 1960) 1h., 3h., 5h., 10h., 25h., 1 koruna
ČSSR (1960 - 1989) 1h., 3h., 5h., 10h., 20h., 25h., 50h., 1 koruna, 3 koruny (od 1965), 5 korún (od 1966)
II.séria  5h. (od 1977), 10h. (od 1974), 20h. (od 1972), 50h. (od 1978), 2 koruny (od 1972) 
ČSFR (1990 - 1992) 1h. (zberateľská edícia), 5h. (zberateľská edícia), 10h., 20h., 50h., 1 koruna, 2 koruny, 5 korún, 10 korún

Pozri aj 
 Koruna slovenská
 Slovenská koruna
 Česká koruna (mena)
 Českomoravská koruna

Externé odkazy 
 Prehľad o českých a slovenských bankovkách a papierových platidlách (katalóg, galéria a ďalšie informácie)
 Česko- Slovenské zlaté mince 
 Česko- Slovenské strieborné mince
 Rytiny Česko-slovenských bankoviek

Meny v Európe
Koruna
Suwanose-džima

Suwanose-džima alebo Suwanosedžima je  dlhý ostrov vretenovitého tvaru, nachádzajúci sa v severnej časti japonského súostrovia Rjúkju. Ostrov je prakticky celý pokrytý viacerými stratovulkánmi a krátermi (aktívnymi aj neaktívnymi). Prevládajúcim typom horninovej stavby sú andezity a ich varianty.

Suwanose-džima je jedna z najaktívnejších vulkanických oblastí v Japonsku, len v 20. storočí bolo zaznamenaných približne 20 stredne silných strombolských erupcií, s centrom v kráteri O-take. Začiatkom 19. storočia (v rokoch 1813 až 1814) sa odohrala väčšia erupcia, ktorá vytvorila podkovovitú kalderu Sakuči. Po tejto erupcii bol ostrov neobývaný približne 70 rokov.

Externé odkazy 
 www.volcano.si.edu – ostrov Suwanose-džima na Global Volcanism Program  

Ostrovy Japonska
Sopky Japonska
Stratovulkány
Aktívne sopky
Teplica (prítok Bodvy)

Teplica je potok v regióne Turňa, v západnej časti okresu Košice-okolie. Je to pravostranný prítok Bodvy, meria 4,9 km a je tokom V. rádu.

Prameň 
Pramení v Slovenskom krase, v podcelku Jasovská planina, južne od kóty 495,8 m v lokalite Teplický les, v nadmorskej výške približne 400 m n. m.

Opis toku 
Od prameňa tečie spočiatku viac-menej východoseverovýchodným smerom, pričom sa viacnásobne vlní, následne sa stáča na východ a zľava priberá tri prítoky spod masívu Šugova. Ďalej priberá ľavostranný prítok z JZ svahu Šugova (487,6 m n. m.), pri horárni Teplica z tej istej strany prítok z lokality Živánka a koryto sa stáča na východoseverovýchod. Opäť zľava potom priberá prítok z JV svahu Šugova, napája najprv dva malé rybníky, potom aj väčší Jasovský rybník, zľava priberá vedľajšie rameno Bodvy a preteká popri areáli autokempingu na ľavom brehu. Napokon sa stáča juhovýchodným smerom, vteká do Košickej kotliny, do podcelku Medzevská pahorkatina, a južne od centra obce Jasov (priamo pod vrchom (350,1 m n. m.), na ktorom stoja ruiny Jasovského hradu) ústi v nadmorskej výške cca 254 m n. m. do Bodvy.

Potoky na Slovensku
Povodie Bodvy
Vodné toky v Slovenskom krase
Vodné toky v Košickej kotline
Vodné toky v okrese Košice-okolie
Šugovský potok

Šugovský potok je potok v regióne Turňa, v západnej časti okresu Košice-okolie. Je to pravostranný prítok Bodvy, meria 5 km a je tokom V. rádu. Preteká dolinou Šugov na katastrálnom území mesta Medzev. Celá oblasť doliny Šugovského potoka bola v minulosti známa výrobou železa v hámroch (viac ako 15), z ktorých sa dodnes niekoľko zachovalo spolu so zvyškami malých vodných nádrží.

Prameň 
Pramení vo Volovských vrchoch, v podcelku Pipitka, na severozápadnom svahu Šugovského vrchu (705,4 m n. m.) v lokalite Pod Darážkou, v nadmorskej výške približne 485 m n. m.

Opis toku 
Od prameňa tečie najprv na sever, vytvára oblúk ohnutý na východ, zľava priberá prítok z oblasti Strážneho a stáča sa severovýchodným smerom. Na JJZ úpätí Strážneho kopca (470,5 m n. m.) sa stáča na východ a preteká chatovou osadou. Následne sa znovu stáča na severovýchod, z pravej strany priberá významný prítok (2,8 km) zo SSZ svahu Šugovského vrchu a na dvoch úsekoch sa rozvetvuje na dve ramená. Tesne pred ústím vstupuje do Košickej kotliny, do podcelku Medzevská pahorkatina, kde sa zľava oddeľuje umelo vybudovaný náhon a hlavné koryto ústi VJV od centra Medzeva v nadmorskej výške cca 290 m n. m. do Bodvy.

Potoky na Slovensku
Povodie Bodvy
Vodné toky vo Volovských vrchoch
Vodné toky v Košickej kotline
Vodné toky v okrese Košice-okolie
Hájny potok

Hájny potok je potok v regióne Turňa, v západnej časti okresu Košice-okolie. Je to ľavostranný prítok Zábavy, meria 2 km a je tokom VI. rádu.

Prameň 
Tečie vo Volovských vrchoch, v podcelku Kojšovská hoľa, kde pramení na ZJZ svahu Hrbu (947,4 m n. m.) v nadmorskej výške približne 780 m n. m.

Opis toku 
Od prameňa tečie spočiatku na juh, vytvára oblúk prehnutý na juhovýchod a následne pokračuje juhojuhozápadným smerom. Ďalej sa stáča na západ, z ľavej strany priberá prítok (527,3 m n. m.) zo západného svahu Lazov (771,6 m n. m.) a na krátkom úseku tečie k ústiu na západojuhozápad. V hornej časti doliny Zábava, na katastrálnom území obce Jasov, ústi v nadmorskej výške cca 473 m n. m. do potoka Zábava.

Potoky na Slovensku
Povodie Bodvy
Vodné toky vo Volovských vrchoch
Vodné toky v okrese Košice-okolie
Somero

Somero je malé mesto vo Fínsku v kraji Varsinais-Suomi v provincii Západné Fínsko.

Počet obyvateľov je 9 680 (31. december 2004) a rozloha chotára je 697,72 km² z toho 28,7 km² je voda. Hustota obyvateľstva je 14,47 ob./km². Úradný jazyk fínčina.

Známi rodáci 
 Karita Mattila
 Unto Mononen
 M.A. Numminen
 Rauli "Badding" Somerjoki
 Kaari Utrio

Iné projekty

Zdroje

Externé odkazy 
 www.somero.fi - oficiálna stránka mesta 

Mestá vo Fínsku
Glock

Glock je rakúsky výrobca zbraní a vojenskej výbavy, pomenovaný po svojom zakladateľovi Gastonovi Glockovi. V súčasnosti je známy najmä ako výrobca pištolí s polymérovým rámom.

Propagačné materiály firmy Glock uvádzajú názov firmy so všetkými písmenami veľkými ("GLOCK"), ale nezávislé zdroje píšu názov iba s prvým veľkým písmenom.

História 
Firma bola založená v roku 1963 v meste Deutsch-Wagram pri Viedni. Pôvodne vyrábala plastové záclonové tyče a zásuvky, v 70. rokoch začala pre armádu dodávať guľometné nábojové pásy, cvičné granáty, zákopové lopatky a poľné nože.

Armádna požiadavka 
Začiatkom roku 1980 Gaston Glock zareagoval na armádnu požiadavku na novú krátku palnú zbraň. Napriek tomu, že nemal skúsenosti s vývojom palných zbraní, podarilo sa mu v apríli 1981 patentovať svoje riešenia a v máji 1982 poslal prvú vzorku rakúskej armáde. Tá pištoľ (Glock 17) prijala a následne sa Glocky rozšírili po celom svete.

Safe Action 
Pištole Glock sú vybavené tzv. Safe Action spúšťovým mechanizmom. Namiesto kohútika majú čiastočne prednatiahnutý úderník, ktorý sa stlačením spúšte natiahne úplne. Po vypálení náboja sa po uvoľnení spúšte vráti do pôvodného stavu. Nevýhodou tohto systému je, že pokiaľ zlyhá náboj, nie je možné vystreliť znovu stlačením spúšte.

Súčasťou Safe Action sú tri nezávislé poistky:
 spúšťová – pri stlačení spúšte sa najprv stláča páčka vyčnievajúca pred spúšť, ktorá bráni neúmyselnému pohybu spúšte,
 uderníková – kovový odpružený valček, zabraňujúci preniknutiu úderníku k zápalke, kým nie je stlačená spúšť,
 pádová – úderník je pridržovaný na mieste, dokiaľ nie je spúšť plne stlačená.

Glocky nemajú vonkajšiu (manuálnu) poistku.

Popularita 
Podľa firmy Glock sa predalo vyše 2,5 milióna pištolí vo vyše 100 krajinách. Pištole Glock používajú ozbrojené zložky, policajné zbory a bezpečnostné agentúry v 30 – 50 krajinách. V USA meno Glock zľudovelo a používa sa pre akúkoľvek drahú čiernu pištoľ.

Mýty o „plastovej pištoli“ 
Podľa jednej z mestských legiend sa pištoľ Glock nedá objaviť detektormi kovu. Tento mýtus vznikol z článku v The Washington Post, ktorý bez overenia faktov prevzali ďalšie spravodajské agentúry, televízie a noviny. V skutočnosti tvorí 83% hmotnosti Glocku klasická oceľ a navyše plastové časti sú z tzv. Polymeru 2, ktorý je na rentgene vidieť.

Pištole Glock neboli prvé palné zbrane s plastovým rámom. Firma Heckler & Koch použila polymér pre rám pištole VP70 v roku 1970. Ešte predtým, v roku 1959 uviedol Remington pušku s polymérovým rámom Nylon 66.

Variácie 
 Glock 17
 Glock 17 Gen4
 Glock 18
 Glock 19
 Glock 20
 Glock 21
 Glock 22
 Glock 22 Gen4
 Glock 23
 Glock 24
 Glock 25
 Glock 26
 Glock 27
 Glock 28
 Glock 29
 Glock 30
 Glock 31
 Glock 32
 Glock 33
 Glock 34
 Glock 35
 Glock 36
 Glock 37
 Glock 38
 Glock 39
 Glock 43

Iné projekty

Externé odkazy 
 Stránky výrobcu 
 Popis konštrukcie a funkcie Glocka 

Výrobcovia zbraní
Podniky v Rakúsku
Aspis

Aspis,grécky Ασπις, novogr.Ασπίδα (Aspída) je starogrécky všeobecný termín pre slovo štít. Aspis, ktorý používali starogrécki pešiaci, sa nazýva hoplon (Οπλον), odtiaľ je odvodený aj ich názov hopliti.

Slovo hoplon doslova znamená: 
 το όπλο – to Hoplo (j.č.) : pôvodný význam bol nástroj, inštrument, neskôr sa význam zmenil na nástroj vojny (t. j. zbraň)
 τα όπλα – ta Hopla (mn.č.)  : nástroje vojny, najmä ochranný výstroj, ale môže zahŕňať všetky zbrane ako také
 το όπλον – to Hoplon  : (neskoršie všeobecné použitie) nástroj vojny, včítane všetkých typov zbraní
  το όπλον – to Hoplon  : (dnes najrozšírenejšie použitie) typ štítu používaný starogréckymi ťažkoodencami Hoplitmi

Konštrukcia
Hoplon je kruhový drevený štít vypuklého tvaru. Rám štítu bol pokrytý tenkou vrstvou bronzu. Pred koncom 6. storočia pred Kr. sa začal pokrývať bronzom celý štít. V niektorých obdobiach sa zvykli štíty maľovať. Najznámejšia dekorácia aspisu je zo  Sparty: červené veľké písmeno lambda (Λ). Aténski hopliti používali malú sovu,tébski hopliti sfingu a Makedónski Gréci používali písmeno M.

Použitie
Hoplony boli nenahraditeľné pri vytváraní falangy. Štít chránil nielen ľavú stranu hoplita, ale aj pravú stranu jeho spolubojovníka, vytvárajúc tak nepreraziteľnú bariéru.

Referencie

Externé odkazy
 www.livinghistory.cz - Lakedaimonský hoplita ve válce 
 Greek Heavy Infantry 

Štíty
Mukačevo

Mukačevo (, do 23. mája 2017 Мукачеве – Mukačeve; ; ; ; ; ; ) je mesto na Ukrajine  na Podkarpatskej Rusi. Od 13. storočia patrilo do mukačevského panstva. Bolo sídlom biskupov Mukačevskej eparchie (prvá písomná zmienka o biskupovi je z r.  1491). V roku 1780 bolo sídlo eparchie prenesené do Užhorodu, ale eparchia si podnes nechala titul mukačevská. V roku 1848 získalo Mukačevo titul magistrátneho mesta. V rokoch 19191938 patrilo mesto Česko-Slovensku. V roku 2008 malo mesto 93 700 obyvateľov.

Neďaleko mesta je monastier sv. Mikuláša na vŕšku nazývanom Černeča hora (mníšsky vrch), kde v minulosti sídlili mukačevskí biskupi. Monastier bol v minulosti významným duchovným centrom gréckokatolíckych baziliánskych mníchov.

Rodáci 
 Lolita Markovna Miľavskaja (1963) – ruská speváčka, herečka, dramaturgička a režisérka, známa pod umeleckým pseudonymom Lolita.
 Ludvík Ráža (1929 – 2000) – český režisér
 Gabriel Serdaheli (1660 – 1726) – teológ, vysokoškolský pedagóg, náboženský spisovateľ, rímskokatolícky kňaz, jezuita.
 Mikuláš Tóth (1833 – 1882) – gréckokatolícky biskup Prešovskej eparchie.

Osobnosti 
 Viktor Ivanovyč Baloha (1963) – ukrajinský politik.
 Gabriel Betlen (1580 – 1629) – sedmohradské knieža.
 Juliana Korponaiová-Géciová (1680 – 1714) – uhorská šľachtičná.
 Helena Zrínska (1643 – 1703) – bola posledným žijúcim členom chorvátskeho rodu Zrínskych, manželkou Františka I. Rákociho.
 František II. Rákoci
 Fedor Koriatovič z Podolia (1331 – 1414) bol knieža Podolia (v tom čase v Litve). Jeho titul znel: Theodorus Koriatovich, Dei gracia dux de Munkach

Partnerské mestá 
 Humenné (Slovensko)
Prešov (Slovensko)
Eger (Maďarsko)
Mátészalka (Maďarsko)
I. budapeštianský obvod, Budavár (Maďarsko)
Pelhřimov (Česko)
 Mielec (Poľsko)
  Naila (Nemecko)

Galéria

Iné projekty 
 

 
Mestá na Ukrajine
Mukačevský rajón
Geografia Zakarpatskej oblasti